Document ID: 31997D0035

KOMISSION PÄÄTÖS,
tehty 14 päivänä tammikuuta 1997,
tiettyjen T Osekin tasavallasta ja Unkarista peräisin olevien raudasta tai seostamattomasta teräksestä valmistettujen profiilien tuontia koskevan polkumyynnin vastaisen menettelyn päättämisestä (97/35/EHTY)
EUROOPAN YHTEISÖJEN KOMISSIO, joka
ottaa huomioon Euroopan hiili- ja teräsyhteisön perustamissopimuksen,
ottaa huomioon polkumyynnillä muista kuin Euroopan hiili- ja teräsyhteisön jäsenvaltioista tapahtuvalta tuonnilta suojautumisesta 28 päivänä marraskuuta 1996 tehdyn komission päätöksen N:o 2277/96/EHTY (1) ja erityisesti sen 23 artiklan,
ottaa huomioon polkumyynnillä tai vientituella muista kuin Euroopan hiili- ja teräsyhteisön jäsenvaltioista tapahtuvalta tuonnilta suojautumisesta 29 päivänä heinäkuuta 1988 tehdyn komission päätöksen N:o 2424/88/EHTY (2) ja erityisesti sen 9 artiklan,
on kuullut neuvoa-antavaa komiteaa asiasta,
sekä katsoo, että
A. MENETTELY
(1) Vuoden 1994 lokakuussa komissio vastaanotti tiettyjen T Osekin tasavallasta ja Unkarista peräisin olevien raudasta tai saostamattomasta teräksestä valmistettujen profiilien tuontia koskevan valituksen Euroopan rauta- ja terästeollisuuden liitolta (Eurofer).
Valituksen jättivät kyseessä olevan tuotteen tuottajat, joiden väitetään edustavan suurta osaa teräsprofiilien kokonaistuotannosta yhteisössä.
Valituksessa esitettiin riittävät todisteet kyseistä tuontia koskevasta polkumyynnistä ja siitä aiheutuneesta huomattavasta vahingosta polkumyynnin vastaisen menettelyn aloittamiseksi.
(2) Kuultuaan neuvoa-antavaa komiteaa asiasta komissio ilmoitti Euroopan yhteisöjen virallisessa lehdessä julkaistulla ilmoituksella (3) valituksen kohteena olevaa tuontia koskevan polkumyynnin vastaisen menettelyn aloittamisesta ja aloitti tutkimuksen.
(3) Polkumyynnin määrittelemiseksi valittu tutkimusajanjakso käsitti 1 päivän tammikuuta 1994 ja 30 päivän kesäkuuta 1995 välisen ajanjakson. Vahingon osalta tutkimukset käsittivät 1 päivän tammikuuta 1991 ja 30 päivän kesäkuuta 1995 välisen ajanjakson.
(4) Komissio ilmoitti asiasta virallisesti viejille ja tuojille, joita asian tiedettiin koskevan, sekä viejämaan edustajille ja valituksen tekijälle ja antoi niille osapuolille, joita asia suoraan koskee, mahdollisuuden esittää kantansa kirjallisesti ja pyytää saada tulla kuulluiksi.
(5) Koottujen tietojen paljoudesta ja tutkimuksen monimutkaisuudesta johtuen menettely ylitti päätöksen N:o 2424/88/EHTY 7 artiklan 9 kohdassa määrätyn tavanomaisen yhden vuoden määräajan.
B. TARKASTELTAVANA OLEVA TUOTE
(6) Valituksessa ja polkumyynnin vastaisen menettelyn aloittamista koskevassa ilmoituksessa tarkoitetut tuotteet ovat tietyt raudasta tai seostamattomasta teräksestä valmistetut U- ja I-profiilit (EHTY), joita ei ole valmistettu enempää kuin kuumavalssattu, kuumavedetty tai kuumapursotettu ja joiden korkeus on vähintään 80 millimetriä, mutta enintään 300 millimetriä. Edellä kuvatut tuotteet luokitellaan tällä hetkellä CN-koodeihin 7216 31 11, 7216 31 19, ex 7216 31 91, ex 7216 31 99, 7216 32 11, 7216 32 19, ex 7216 32 91 ja ex 7216 32 99.
C. VALITUKSEN PERUUTTAMINEN JA MENETTELYN PÄÄTTÄMINEN
(7) Tutkimuksen kuluessa valituksen tehneet yhteisön tuottajat peruuttivat 11 päivänä syyskuuta 1996 päivätyllä kirjeellä tiettyjen T Osekin tasavallasta ja Unkarista peräisin olevien raudasta tai seostamattomasta teräksestä valmistettujen profiilien tuontia koskevan valituksen.
(8) Nämä olosuhteet huomioon ottaen tiettyjen T Osekin tasavallasta ja Unkarista peräisin olevien raudasta tai seostamattomasta teräksestä valmistettujen profiilien tuontia koskeva polkumyynnin vastainen menettely voidaan päättää ilman suojatoimenpiteiden käyttöönottoa.
(9) Asiasta on kuultu neuvoa-antavaa komiteaa, eikä tämä ole esittänyt vastalauseita.
(10) Asianomaisille osapuolille ilmoitettiin niistä olennaisista tosiasioista ja huomioista, joiden perusteella komissio aikoi päättää menettelyn, ja niille annettiin mahdollisuus esittää huomautuksia,
ON PÄÄTTÄNYT SEURAAVAA:
Ainoa artikla
Päätetään tiettyjen T Osekin tasavallasta ja Unkarista peräisin olevien raudasta tai seostamattomasta teräksestä valmistettujen profiilien tuontia koskeva polkumyynnin vastainen menettely.
Tehty Brysselissä 14 päivänä tammikuuta 1997.

Labels: 4
7
3
18
15